***Kontrola plnenia uznesení***

Kontrola plnenia uznesení je predložená ako stály bod programu rokovania. Jednotlivé uznesenia Miestneho zastupiteľstva Mestskej časti Košice – Sídlisko KVP navrhujem zaradiť do úloh splnených a úloh v plnení takto :

**Úlohy splnené:**

**103 zo dňa 10.11.2015 v bode 5** MieZ MČ Košice-Sídlisko KVP

5. žiada pána starostu a spoločnosť BRONET s.r.o. o konkrétnu, písomnú informáciu o tom, v akom termíne, v akom rozsahu, na ktorom území a akým spôsobom zrealizuje zatiaľ nesplnenú časť platného uznesenia č. 192 z XV. rokovania MieZ zo dňa 19.02.2013, tretia odrážka.

Termín požadovanej informácie : do najbližšieho rokovania MieZ

Dôvodová správa : Informácia k uzneseniu bola podaná na XVIII. rokovaní MieZ dňa 20.09.2016.

**174/a zo dňa 28.06.2016** MieZ MČ Košice-Sídlisko KVP žiada

starostu MČ Košice-Sídlisko KVP, aby urýchlene vypísal a zverejnil výberové konania na voľné pracovné miesta v rámci Miestneho úradu MČ Košice-Sídlisko KVP s cieľom, čo najrýchlejšie ich obsadiť.

Jedná sa menovite o pozície : 1. Kancelária prvého kontaktu

2. Oddelenie podnikateľských činností a informatiky – vedúci oddelenia.

Zodpovedný : pán starosta Termín : 15. 07. 2016

**179 zo dňa 28.06.2016** MieZ MČ Košice-Sídlisko KVP v  súlade s § 9 ods. 2 písm. a) a § 9a ods.8 písm.e) zákona č. 138/1991 Zb. o majetku obcí v znení neskorších predpisov a Zásad hospodárenia a nakladania s majetkom Mestskej časti Košice– Sídlisko KVP schvaľuje predaj pozemku C KN, novovytvorená parcela číslo 3759/2 o výmere 55 m², zapísané na LV č. 965 pre obec Košice–Sídlisko KVP, okres Košice II, k.ú. Grunt podľa Geometrického plánu č. 10/2016 zo dňa 6.6.2016, pre spoločnosť GASTROMILA, spol. s r.o., Piešťanská 2, 040 11 Košice, IČO: 36 203 271, za kúpnu cenu stanovenú znaleckým posudkom vo výške 4.206,95 €, a to z dôvodu hodného osobitného zreteľa.

Osobitný zreteľ je daný skutočnosťou, že cez vyššie uvedené pozemky vo vlastníctve spoločnosti GASTROMILA, spol. s r.o. vedie verejný vodovod, ktorý nie je možné vzhľadom na jeho dôležitosť

pre zásobovanie obyvateľstva pitnou vodou preložiť. K mylnému zameraniu tohto vodovodu v relevantnom čase došlo bez zavinenia spoločnosti GASTROMILA, spol. s r.o., ktorá v dobrej viere spracovala príslušnú dokumentáciu k realizácii stavby. Existencia vodovodu bola zameraná až pri opakovanom vytyčovaní Východoslovenskou vodárenskou spoločnosťou, a.s. v čase, keď bola kompletne spracovaná dokumentácia k realizácii stavby. Odkúpenie časti parcely 3759/2 o výmere 55 m² umožní spoločnosti posunutie stavby tak, aby verejný záujem ostal zachovaný a zároveň nedošlo k obmedzeniu obsahu vlastníckeho práva spoločnosti GASTROMILA, spol. s r.o.

**182/c zo dňa 28.06.2016**  MieZ MČ Košice–Sídlisko KVP

1.žiadastarostuMČ Košice-Sídlisko KVP, aby v termíne do najbližšieho riadneho zastupiteľstva zabezpečil vykonanie pasportizácie parkovacích miest na území mestskej častipodľa priloženéhonávrhu(viď. Príloha č. 1)

2**.** žiada starostu MČ Košice-Sídlisko KVP, aby v termíne do najbližšieho riadneho zastupiteľstva predložil poslaneckému zboru všetky podnety od občanov sídliska KVP týkajúce sa parkovania na sídlisku KVP za posledné 3 roky (t.j. od júna 2013). Tento návrh je nutné následne predložiť na augustové rokovanie miestnej rady.

Zodpovedný : pán starosta Termín : augustové rokovanie miestnej rady

**192/a zo dňa 28.06.2016**  MieZ MČ Košice–Sídlisko KVP

žiadastarostu MČ Košice-Sídlisko KVP o vyvolanie stretnutia s majiteľom firmy BRONET s.r.o. , ohľadom vytvorenia detského ihriska pri Dénešovej č. 4, ktorým bol BRONET s.r.o. zaviazaný uznesením č. 192 z  XV. Miestneho zastupiteľstva MČ Košice-Sídlisko KVP zo dňa 19. 02. 2013. Termín: do 15. 07. 2016

**204/a zo dňa 20.09.2016** MieZ MČ Košice-Sídlisko KVP odvoláva

a) Mgr. Ladislava Lörinca z postu predsedu komisie kultúry, školstva a športu pri MieZ MČ Košice-Sídlisko KVP

b) zároveň odvoláva Mgr. Ladislava Lörinca z postu člena vyššie uvedenej komisie na vlastnú žiadosť.

**204/b zo dňa 20.09.2016** MieZ MČ Košice-Sídlisko KVP odvoláva

Vojtecha Tótha, MBA z postu člena Komisie kultúry, školstva a športu pri MieZ MČ Košice-Sídlisko KVP.

**204/c zo dňa 20.09.2016** MieZ MČ Košice-Sídlisko KVP

a)zriaďujev zmysle ustanovenia § 15 Zákona SNR č. 369/1990 Zb. o obecnom zriadení v znení neskorších predpisov komisiu pod názvom „Komisia parkovania**“** s účinnosťou od 15. 10. 2016,

b)volí za predsedu Komisie parkovania Ing. Ladislava Takáča, PhD.,

c) volí - za členov komisie z radov poslancov: Ing. Ján Tkáč, PhD., Mgr. Ladislav Lörinc,

- za členov komisie z radov neposlancov: Marián Koszoru, Michal Oceľák, Ing. Mária Lepeňová, Pavel Titl,

doc. MVDr. Peter Korim, CSc.

**204/d zo dňa 20.09.2016** MieZ MČ Košice-Sídlisko KVP odvoláva

neposlancov Petru Pechovú a Ing. Miroslava Michalusa z Finančnej komisie, rozvoja mestskej časti a podnikania.

**204/e zo dňa 20.09.2016** MieZ MČ Košice-Sídlisko KVP žiada

poslanca Ing. Juraja Mihaľova, aby sa verejne ospravedlnil za spôsob hlasovania na rokovaní MieZ zo dňa 28.06.2016.

**204/f zo dňa 20.09.2016** MieZ MČ Košice-Sídlisko KVP volí

Mgr. Mariána Horenského za predsedu komisie kultúry, školstva a športu.

**215/b zo dňa 27.09.2016** MieZ MČ Košice-Sídlisko KVP

a) odvoláva neposlanca Zdena Bartóka z Komisie verejného poriadku

b) volí neposlanca Mariána Koszorua do Komisie verejného poriadku.

**215/e zo dňa 27.09.2016** MieZ MČ Košice-Sídlisko KVP

a) volí za člena Komisie parkovania z radov neposlancov: Ing. Ľudovíta Vargu

b) volí za členov Finančnej komisie, rozvoja mestskej časti a podnikania z radov neposlancov: Mgr. Máriu Kelbelovú

a Tomáša Benetina.

**- navrhujem zaradiť medzi splnené úlohy**

**Úlohy v plnení :**

**203/a zo dňa 20.09.2016 v bode b)** MieZ MČ Košice-Sídlisko KVP

b) žiada starostu, aby bezodkladne zabezpečil odstránenie „upozornení na neoprávnený záber zelene“ z pietnych miest, ktoré majú nielen spomienkový charakter, ale sú aj mementom do budúcnosti.

**210/a zo dňa 27.09.2016** MieZ MČ Košice-Sídlisko KVP schvaľuje

finančné prostriedky vo výške 8 770 eur od mesta Košice na realizáciu časti II. etapy korčuliarskeho chodníka.

**211 zo dňa 27.09.2016** MieZ MČ Košice-Sídlisko KVP schvaľuje

poskytnutie pomoci v náhlej núdzi pre pána Pavla Holuba, Hemerkova 11, Košice, vo forme finančnej pomoci vo výške 600 eur.

**- navrhujem zaradiť medzi úlohy v plnení**

**Úlohy zrušené :**

**172 zo dňa 26.04.2016** MieZ MČ Košice-Sídlisko KVP žiada

starostu MČ Košice-Sídlisko KVP, aby konal vo veci aktuálnej výzvy Ministerstva životného prostredia Slovenskej republiky zameranú na triedený zber komunálnych odpadov a mechanicko

-biologickú úpravu komunálnych odpadov (Kód výzvy: OPKZP-PO1-SC111-2016-10; Prioritná os: 1. Udržateľné využívanie prírodných zdrojov prostredníctvom rozvoja environmentálnej infraštruktúry; Špecifický cieľ: 1.1.1 Zvýšenie miery zhodnocovania odpadov so zameraním na ich prípravu na opätovné použitie a recykláciu a podpora predchádzania vzniku odpadov) a aby pripravil a podal žiadosť o nenávratný finančný príspevok za MČ Košice-Sídlisko KVP.

Zodpovedný: starosta MČ Ing. Alfonz Halenár Termín: 30. 07. 2016

- 2 -

**Dôvodová správa:**

Mestská časť Košice-Sídlisko KVP nie je oprávnená uchádzať sa o nenávratný finančný príspevok v rámci tejto výzvy, nakoľko v oblasti, ktorej sa výzva týka, nemá v zmysle zákona o meste Košice ani Štatútu mesta Košice postavenie obce.

**100 zo dňa 22.9.2015 -** MieZ MČ Košice - Sídlisko KVP, v súlade s platnými ústavnými zákonmi, zákonmi a ostatnými všeobecne záväznými právnymi predpismi

1. konštatuje, že priepustnosť komunikácií v časti kde je navrhovaná výstavba Obytného súboru „POVRAZY“ sa pri výjazde dopravných prostriedkov z  MČ Košice-Sídlisko KVP do iných mestských častí od 13.  01.  2014, kedy o  tomto probléme rokovalo MieZ nezlepšila, ale práve naopak, je značne prehustená,

2. žiada Mesto Košice, aby bezodkladne začalo s komplexným riešením dopravy v našej MČ tak, aby sa zvýšila kapacita a priepustnosť dopravy najmä v časti pri navrhovanej výstavbe Obytného súboru „POVRAZY“. Termín vyriešenia zlej dopravnej situácie v tomto území musí byť - najneskôr do kolaudácie Obytného súboru „POVRAZY“,

3. schvaľuje tieto zásadné podmienky, stanoviská a požiadavky, ktoré v návrhu projektu Obytný súbor „POVRAZY“ pre územné konanie musia byť v plnom rozsahu dodržané a sú neoddeliteľnou súčasťou tohto uznesenia :

a) Vyjadrenie Rádu bosých karmelitánok, ulica Jána Pavla II. 7, 040 23 Košice s tým, že bude zachovaná potrebná intimita  karmelitánok. To znamená, že vizuálnym kontaktom nesmie byť narušený chod kláštora, zvlášť v  záhradnej časti. Preto je nevyhnutné predložiť novú zmenu projektu so zakreslením uhlov výhľadu zo smeru bytových domov na záhradu karmelitánok. Taktiež je potrebné obmedziť podlažnosť bytových domov a súčasne riešiť výšku oplotenia tak, aby nedochádzalo k vizuálnemu kontaktu ubytovaných s  karmelitánkami. Zároveň je nutné zabezpečiť, aby nebol narušovaný chod rádu karmelitánok hlukom. Čas výstavby musí byť obmedzený počas cirkevných sviatkov a sv. omší. Čas večerného a nočného kľudu musí byť striktne dodržiavaný;

b) Stanovisko Referátu útvaru hlavného architekta mesta Košice zo dňa 29. 12. 2004, Trieda SNP 48/A, 040 11, Košice;

c) Stanovisko Komisie výstavby, dopravy a životného prostredia pri Miestnom zastupiteľstve MČ Košice-Sídlisko KVP zo dňa 21. 02. 2005, Trieda KVP 1, 040 23 Košice;

d) Investor dodrží všetky podmienky uvedené v uznesení MieZ MČ Košice-Sídlisko KVP č. 169 - 22 / 2 - 2005 ;

e) Investor zrealizuje na vlastné náklady rekonštrukciu chodníka vedúceho pozdĺž ulice Jána Pavla II.;

f) Investor opraví na vlastné náklady schody vedúce od zastávky MHD Starozagorská k  ZŠ Lechkého;

g) Investor zrealizuje na vlastné náklady prepojenie chodníka - jestvujúcu panelovú cestu k   chodníku na ul. Jána Pavla II., aj s  riešením odvodnenia ;

h) Investor zrevitalizuje na vlastné náklady športové ihriská v  ZŠ Lechkého a  ďalšie športoviská v MČ Košice-Sídlisko KVP, po dohode s   Mestom Košice ako mestom, ktoré sa uchádza o titul Mesto športu 2016;

4. neschvaľuje

predložený návrh výstavby Obytného súboru „POVRAZY“ najmä preto, lebo nerešpektuje požiadavky Rádu bosých karmelitánok zhrnuté aj v platnom územnom rozhodnutí, ani stanovisko občanov z   verejného stretnutia občanov k tejto téme zo dňa 17. 09. 2015.

**Dôvodová správa:**

Zrušenie tohto uznesenia je predložené z dôvodu, že po zmene projektovej dokumentácie Obytného súboru POVRAZY boli aktuálne požiadavky prenesené do uznesenia číslo 178 zo d ňa 28.06.2016, ktoré je zaradené do úloh v plnení.

**- navrhujem uznesenia zrušiť**

Spracovali :

Ing. Mária Gamcová, PhD.

JUDr. Magdaléna Balážová, právne odd.

Košice, 11. október 2016

- 3 -